paragraph_text: mini|250px|Ostaci Tašlihana Tašlihan (u prijevodu kameni han) je bivši karavan-saraj koji se nalazio na mjestu sadašnjeg vrta hotela "Evropa" u Sarajevu. On je treći po redu izgrađeni kameni karavan-saraj u Sarajevu. Izgrađen je u razdoblju od 1540. do 1543. godine iz zaostavštine Gazi Husrev-bega, poslije njegove smrti. Dograđen je uz Gazi Husrev-begov bezistan, s njegove zapadne strane. Bio je kvadratne osnovice, duljine 47 metara. U svome dvorištu imao je šadrvan (kamena fontana), na čijim je stupovima bila mala džamija. Na katu su bile sobe za putnike. Domaći i strani trgovci imali su svoje radnje u okviru Tašlihana. Smatra se da je ovaj karavan-saraj služio više trgovini nego prometu putnika. Požar iz 1879. godine teško je oštetio Tašlihan i učinio ga neupotrebljivim.